carohd/mindhelper huggingface dataset:
Han sender hjerter til mig. Men jeg ved ikke om det er på vennemåden eller kærestemåden?
Kategori: Kærlighed og sex
K\u00f8n: Pige
Alder: 14
Dato: 2021-05-04T20:53:55.000Z

Sp\u00f8rgsm\u00e5l:
jeg er en pige på 14 som har mødt en dreng jeg er blevet lidt mere vild med en jeg lige havde troet. Men ham drengen her sender d Men jeg ved ikke om det på vennemåden eller kærestemåden håber i kan hjælpe mig

Svar:
Det med kærligheden kan være super forvirrende. Derfor er jeg også glad for, at du har skrevet herind og delt det med os.



Det er svært at tyde



Jeg kan sagtens forstå, hvis du synes, det er lidt svært at tyde, hvad drengen lige mener, når han sender hjerter. For på den ene side kan det sagtens være et tegn på, at han måske også er lidt vild med dig. Og på den anden side, er der også mange, som sender hjerter til sine venner. Derfor kan det også være svært for mig lige at gætte på, om han mener det ene eller det andet. Det er desværre nok kun drengen, som kan svare på det. Uanset hvad, så er det i hvert fald ikke et dårligt tegn, at han sender hjerter.



Jeg kommer til at tænke på, om der er andre tegn på, at han måske også er lidt vild med dig? Du kan prøve at læse vores artikel om tegn på forelskelse. Der står nemlig en masse tips til, hvad du også kan holde øje med hos ham.



Har i fælles venner? 



Hvis i har nogle fælles venner, så kan du eventuelt prøve at snakke med dem. Det kan være, de har hørt ham snakke om dig. Og måske har på fornemmelsen, om han kunne være interesseret i dig. Du kan også få dem til at hinte til ham, at du er vild med ham. Nogle gange kan det være meget rart, at få en hjælpende hånd til det. Man siger jo, at i krig og kærlighed gælder alle kneb.



Snak med ham 



Hvis du er super modig, kan du også prøve at snakke med ham om det. Så kan det være en god idé, at starte med at fortælle ham om dine følelser - at du er blevet lidt vild med ham. Bagefter kan du så spørge ham, om han har det på samme måde. For hvis man starter med bare at spørge, så kan nogle godt blive så nervøse, at de bare siger nej, selvom de måske mener noget andet. Det kan selvfølgelig godt være, at han ikke har det på samme måde, men så ved du i hvert fald, at du var mega modig og forsøgte. Det er ret sejt.



Jeg håber mit svar har været hjælpsomt for dig. Og så krydser jeg både fingre og tæer for, at det kommer til at gå super godt. Online-knus herfra.
Jeg kan ikke finde ud af, om han kan lide mig på kærestemåden
Kategori: Forelskelse
Alder: 15
Dato: 2021-05-27T13:23:28.000Z

Sp\u00f8rgsm\u00e5l:
jeg er en pige på 15 år, som har mødt en sød dreng over Yubo som bor tæt på mig og jeg har fundet ud af vi skal på samme efterskole og linje. Vi har skrevet sammen i 84 dag nu og vi har også mødtes to gange. Jeg forelsket i ham da jeg tænker på ham hele tiden, syntes han er pæn, sjov, barmhjertig og meget mere, men jeg er ikke sikker på han kan lide mig. Vi sender altid en video hvor vi siger godnat og godmorgen. Han svarer nogen gange hurtigt og nogen gange meget langsomt, jeg er også begyndt og kigge på hans snapscore og jeg kan se den nogen gange er gået op uden han har svaret mig. Også når vi så skriver er det altid mig der tager initiativet og skriver først. Så jeg ved ikke helt om han kan lide mig eller han bare syntes jeg er irriterende.  Han sender også d nogen gange men jeg kan ikke finde ud af om det er på kærstemåden eller vennemåden fordi han er gode venner med en af mine gode veninder og de sender røde hjerter til hinanden, men jeg ved de ikke kan lide hinanden på kærestemåden så jeg er tivivl om hvad jeg kan lægge i de hjerter. Jeg har også overvejet og spørge ham, men jeg vil bare ikke ødelægge det venskab vi har hvis han nu ikke kan lide mig.

Svar:
Det lyder til, at du går med en masse tanker om, ham fyren også er vild med dig. Det kan være rigtig svært og forvirrende at finde ud af, hvad man gøre, når man er i tvivl, om den anden har det på samme måde.



Vi har også fået et spørgsmål, som minder meget om det, du skriver her. Jeg tænker derfor, at der måske kunne være noget i svar, som også er hjælpsomt for dig. Du kan finde det ved at trykke på det her link. 



Og husk på at hvor intet vover intet vinder. Derfor er det også sådan med kærlighed, at man sommetider er nødt til at tage en chance og kaste sig ud i det. Så hvis du har mod på det, tænker jeg, at der lyder som en rigtig god ide at snakke med ham om det. For det er kun ham, som ved helt præcist, hvordan han har det.
Jeg sover til langt ud på eftermiddagen, men er stadig træt hele tiden
Kategori: Mad, søvn og motion
Alder: 18
Dato: 2021-05-30T12:34:21.000Z

Sp\u00f8rgsm\u00e5l:
Jeg har aldrig været typen der har kunne sove længe altså har senest stået op kl 6 men her det sidste stykke tid vågner jeg ikke af mine alarmer og jeg sover langt ud på eftermiddagen jeg er meget svær at vække har aldrig oplavet dette hvorfor er det ligpludslig sådan er oven i købet pisse træt hele tiden hjælp

Svar:
Det kan være super frustrerende hvis man pludselig oplever, at man er meget træt og har svært ved at stå op. Og jeg kan godt forstå at du kommer til at tænke på, hvorfor det mon kan være.



Nogen gange er man bare træt



Der kan være mange forskellige grunde til, at man oplever at være mere træt, end man plejer. Og det er helt normalt, at man i nogle perioder er mere træt end andre. Men nogen gange, kan man godt blive ekstra træt, hvis der sker noget nyt i ens liv. Eller hvis man har meget at se til i en periode. Så skal kroppen og hjernen nemlig bruge en del ekstra energi, hvilket kan gøre at man bliver mega træt og har brug for at sove mere end man ellers gør. Så jeg kommer til at tænke på, om er der sket nogle forandringer i dit liv på det seneste?



Du kan prøve



Jeg kommer til at tænke på, om det kan det være fordi din døgnrytme er blevet rykket, at du har svært ved at stå op? Nogen gange hvis man sover til langt ud på eftermiddagen, kan det være svært at tidligt i seng. Og så kan det være super svært at komme op dagen efter. Et praktisk tip til at vende sin døgnrytme er, at stå op og gå i seng på det samme tidspunkt hver dag. Hvis det er svært ved at komme op om morgenen, kan det være en hjælp, hvis man lægger sin telefon et sted på sit værelse, hvor man er nødt til at stå ud af sengen for at slukke sin alarm. På den måde kommer man lige op og står, og så kan det nogen gange være lettere ikke at sove videre. Du kan også prøve at læse denne her artikel, med gode råd til, hvad man kan gøre hvis man føler sig træt hele tiden.



Tag et smut forbi lægen



Det kan være en god ide at tage et smut forbi lægen, når man føler sig mere træt, end man plejer. Der kan nemlig nogen gange være nogle fysiske ting, der gør, at kroppen ikke kan præstere det samme, som den plejer. Nogle kan opleve at blive trætte, hvis de mangler en bestemt vitamin eller mineral i kroppen, som f.eks. jern. Og det er super ærgerligt at gå og føle sig træt, hvis det kan løses ved at tage nogle vitaminpiller. Det er ikke sikkert, at det der er en fysisk forklaring på, at du er mere træt end normalt, men det kan være meget fint lige at få tjekket op på.



Jeg håber at der er noget i mit svar du kan bruge. Og at du snart kommer over din træthed.
Er det normalt at være pinlig over sit første kys?
Kategori: Kærlighed og sex
Alder: 16
Dato: 2021-06-01T19:17:27.000Z

Sp\u00f8rgsm\u00e5l:
Jeg er en pige på 16 og har lige fået mit første kys. Det var med en som jeg overhovedet intet følte for og ikke engang syntes var pæn og det var generelt ik en mega god experience. Han var nemlig meget pigeglad lg jeg føler mig derfor lidt let eller billig fordi det så lykkedes ham at kysse mig. Jeg var meget fuld og husker det ik så godt jeg er bare virkelig pinlig over det! Mit spørgesmål er derfor om der er grund til at have det sådan og om det er normalt at være pinlig over sit først kys?

Svar:
Det lyder til, at oplevelsen af dit første kys fylder en del for dig. Derfor er det også rigtig fint, at du har skrevet herind og delt dine tanker om med os.



Første kys er tit akavede



Du skriver, at du er pinlig over dit første kys og spørger om der er grund til have det sådan, og om det er normalt at være pinlig over sit første kys. Det med at være ung, begynde at gå til fester og kysse med drenge, kan på den ene side være rigtig fedt og spændende, men kan det også være rigtig forvirrende og svært at finde rundt i. Derfor er det også helt normalt, at ens første kys ikke lige blev, som man måske havde forestillet sig, og at man måske synes, at det er lidt pinligt bagefter.



Men når man er ung og skal finde rundt i junglen af fester og kys, er det meget forskelligt, hvordan man griber det an. Nogle går måske til mange fester og kysser med mange forskellige, og andre har måske ikke lyst til at kysse med så mange. Og der er ikke noget, som er mere rigtigt end det andet.



Det handler bare om at mærke efter hvad der er rigtigt for en. Så selvom man måske godt kan føle det sådan, er man ikke let eller billig, selvom man har kysset med en, som også har kysset med andre.



Snak med dine veninder



Det kan være rigtig svært at gå med en masse tanker og følelser alene. Derfor kan det også være en rigtig god ide at snakke med nogen om, hvordan man har det. For sommetider kan tanker og følelser godt vokse sig rigtig store, når man går med dem alene. Og når man så får snakket om dem, så oplever rigtig mange, at de måske ikke fylder lige så meget bagefter.



Derfor tænker jeg også, at det kunne være en rigtig god ide, at du snakkede med dine veninder om, hvordan du har det.



Følelsen af at være lidt pinlig over sit første kys er noget, som rigtig mange unge kender til. Derfor tænker jeg også, at der måske er nogle af dine veninder, som også har prøvet at have det sådan. Eller måske være pinlig over noget andet. Og så kan det være, at I kan snakke lidt om det, så det ikke bliver ved med at fylde så meget hos dig.



Det der med første kys, kan være rigtig forvirrende. Derfor håber jeg også, at der er noget i mit svar, som du kan bruge. Husk på, at det er helt normalt, at ens første kys måske ikke blev helt som forventet.
Mine forældre har kigget min telefon igennem.
Kategori: Familie
Alder: 14
Dato: 2021-08-24T10:56:53.000Z

Sp\u00f8rgsm\u00e5l:
mine forældre har kigget min telefon igennnem.



Jeg og nogle venner har skrevet grimt til hinanden med. f.eks sut min pik osv.



Vi har selv syntes det var sjovt, det har mine forældre så ikke.

Svar:
Du lyder ikke særlig rart, at dine forældre har kigget din telefon. Derfor er det også rigtig fint, at du har skrevet herind og delt det med os.



Du skriver, at dine forældre har kigget din telefon igennem og læst nogle beskeder, som dig og dine venner har skrevet sammen. Ens telefon kan være meget privat og derfor kan det også føles rigtig ubehageligt, hvis der er nogen som kigger i ens telefon.



Snak med dine forældre



Det lyder til, at din oplevelse af beskederne og dine forældres ikke er den helt samme. Og at I måske har misforstået hinanden lidt. Derfor tænker jeg også, at det kunne være en rigtig god ide, at du snakkede med dine forældre. Og fik fortalt dem, hvordan det fik dig til at føle, at de kiggede i din telefon. Måske du også kan prøve at spørge dem, hvorfor de har kigget i din telefon. For sommetider når forældre kigger i deres børn telefoner, er det fordi, at de er bekymrede for deres børn og gerne vil være sikre på, at de har det godt. Måske det også er sådan med dine forældre. Og så kan det være, at I kan lave en aftale om at blive bedre til at snakke om tingene, hvis de fx er bekymrede for dig, så de ikke kigger din telefon igennem.



Når man skal have sådan nogle snakke, kan det være en rigtig god ide at forsøge at være så meget så muligt på ens egen banehalvdel. For hvis man kommer til at anklage, kan de andre godt komme til at gå lidt i forsvarsmode og slet ikke lytte efter, hvad man siger. I vores artikel om at løse konflikter med venner, kan du finde en masse gode råd til at få løst konflikter, som måske er gået i hårknude. Og selvom artikel er lavet til konflikter med venner, tænker jeg alligevel, at der er mange af rådene som også er gode, når man er gået lidt skævt af sine forældre. 



Snak med dine venner



Det kan være svært, at gå med sådan en oplevelse alene. Derfor tænker jeg også, at det kunne være en rigtig god ide, at du snakkede med dine venner om det.



Måske der også er nogle af dem, som har oplevet at deres forældre har kigget i deres telefon eller computer. Og så kan det være at I kan snakke lidt om det. Og uanset om de har eller ej, oplever langt de fleste, at det kan være rigtig rart at få fortalt om sine oplevelser og frustrationer, så de ikke ligger og ulmer.



Det kan være rigtig træls og ubehageligt, når ens forældre kigger i ens telefon. Derfor håber jeg også, at der er noget i mit svar som er hjælpsomt. Jeg krydser fingre for, at dig og dine forældre finder en god løsning, som er rar for jer begge.
Burde jeg prøve tampon, selv om jeg lige har fået mens?
Kategori: Kærlighed og sex
Alder: 13
Dato: 2021-08-25T14:44:44.000Z

Sp\u00f8rgsm\u00e5l:
Jeg er en pige på 13 der lige har fået sin mens, jeg synes bind er trælse det klør sviger og er irriteret for neden. Føler ikke jeg rigtigt kan dyrke sport og bevæge mig. Burde jeg prøve tampon selv om jeg lige har fået mens. Hvad skal jeg gøre?

Svar:
Der er forskellige produkter man kan bruge, når man har menstruation f.eks. bind, tampon eller menstruationskop. Og når man får sin første menstruation, er det helt almindeligt, at man lige skal finde ud af, hvad der fungere bedst for en. Derfor er jeg super glad for, at du har skrevet herind og delt dine tanker.



Skal du prøve tampon?



Du spørger, om du godt kan bruge tampon, selvom du først lige har fået din mens. Og til det vil jeg sige, ja - man kan sagtens bruge tampon, selvom man ikke har haft sin menstruation så længe. Der er nemlig mange piger og kvinder, der syntes, at det kan være mere rart at bruge tampon end bind. Især hvis de dyrker sport. Det bedste man kan gøre, hvis man er i tvivl om, man skal bruge bind eller tampon, er at prøve sig frem og se, hvad man synes er rarest.



Snak med nogen om det



Jeg tænker også, at det måske kunne være en ide for dig at tale med nogen andre om, hvad de gør, når de har menstruation. Det kan være din mor, en tante, eller en veninde. Det kan nemlig være meget rart at høre om, hvad andre piger og kvinder gør. Og så kan man få sig en snak om det. Dem der har haft menstruation længe, har ofte også en masse erfaring. Og har sikkert stået med nogen af de samme spørgsmål som dig på et tidspunkt.



Tag fat i Sexlinien



Hvis du har lyst til at snakke med nogen udefra, der ved en helt masse om menstruation, og alt hvad der dertil høre, kan jeg anbefale dig at tage fat i Sexlinien. Hos Sexlinien er de nemlig vant til at tale med unge om alt fra sex til menstruation, og de er super søde og dygtige. Så dem kan jeg varmt anbefale dig at tage fat i. De kan både kontaktes på chat og telefon.



Jeg håber at der er noget i mit svar du kan bruge. Og at du finder ud af, hvad der fungere bedst for netop dig og din menstruation.
Jeg tror ikke, de selv kan finde ud af at acceptere hinanden igen
Kategori: Venner
Alder: 14
Dato: 2021-09-12T20:04:36.000Z

Sp\u00f8rgsm\u00e5l:
jeg har et barnebarn på 14 år ,der altid har haft den samme veninde, men nu er de blevet uvenner, og jeg  tror ikke de selv kan finde ud af at acceptere hinanden igen. Det er ikke godt når de går i samme klasse. Har i et godt råd

Svar:
Det lyder som om, du er bekymret for dit barnebarn fordi, hun er blevet uvenner med sin veninde. Det kan jeg godt forstå, for det kan godt være hårdt for unge at være uvenner med deres gode venner.



Konflikter mellem venner er normale



Jeg kan sagtens forstå, at du er i tvivl om, om dit barnebarn og hendes veninde bliver gode venner igen. For nogle gange når mennesker er uvenner, så kan det godt virke som om, de aldrig nogensinde kommer til at blive gode venner igen. Men det er heldigvis ikke det samme som, at det ikke godt kan ske. Nogle gange har man bare brug for lidt tid, så konflikten kommer lidt på afstand. Så falder de vrede og sårede følelser til ro igen, og så kan man se situationen med nogle nye briller på. Og så er man klar til at tilgive hinanden for skænderiet og blive gode venner igen. 



Andre gange bliver man måske aldrig gode venner igen. Det kan være, at den konflikt man har haft, har været for stor. Måske er der en, der har følt sig så forrådt, eller som har fået sine grænser overskredet så meget, at det har ødelagt forholdet. Det er super ærgerligt, og det kan være super hårdt lige, når det står på. Men det er også en del af den normale udvikling.



Det er også meget normalt, at der kan opstå konflikter mellem venner og veninder, især når man er teenager. Det er en alder, hvor man udvikler sig meget, og hvor der sker mange ting med både krop og følelser. Det gør, at man måske både har lettere til at blive vred eller såret. Samtidigt så kan man måske også udvikle sig i forskellige retninger, hvilket kan skabe gnidninger i venskaber, der ellers har fungeret fint, som man lige skal finde ud af at løse. Derfor behøver det ikke være umuligt, at dit barnebarn og hendes veninde kan blive gode venner igen.



Lyt til hende, hvis hun har brug for det



I sidste ende er det op til dit barnebarn, om hun har lyst til at blive gode venner med sin veninde igen. Det er en beslutning, som hun selv skal tage. Samtidigt så tænker jeg også, at dit barnebarn og hendes veninde skal have muligheden for at prøve at løse konflikten selv, hvis de vil. Det kan de nemlig i de fleste tilfælde godt finde ud af. Andre gange kan de måske have brug for hjælp fra nogle voksne, men så skal de for det meste nok selv sige til. 



Derfor tænker jeg også, at det allerbedste du kan gøre for dit barnebarn, er at vise hende, at du er der for hende. Og at du gerne vil lytte til hende og hjælpe hende, hvis hun har brug for det. Så ved hun nemlig, at hun kan komme til dig, hvis hun får brug for hjælp til at løse konflikten mellem hende og veninden. Og så tænker jeg, at hun også nok skal gøre det.



Jeg håber, der er noget i mit svar, der har hjulpet dig lidt. Og så krydser jeg fingre for, at dit barnebarn og hendes veninde bliver gode venner igen.
Kan jeg skifte gymnasium, nu når jeg skal flytte?
Kategori: Skole og uddannelse
Alder: 17
Dato: 2021-10-10T11:08:35.000Z

Sp\u00f8rgsm\u00e5l:
Hej. Jeg er en pige på 17 år som bor på en ø. Det er sådan at jeg står i en lidt svær situation som jeg godt kunne bruge nogle svar til. I sommerferien 2022 skal jeg flytte til Å, men det er bare sådan at jeg går i 1g lige nu, derfor ville jeg gerne have svar på om man kan starte i 2g på et nyt handelsgymnasium i Å? nu når det er der jeg kommer til at bo, og selvfølgelig gerne vil gå i skole efter sommerferien 2022

Svar:
Det er en stor omvæltning, at skulle flytte til et helt nyt sted. Der er tit mange praktiske ting man skal have styr på, og det kan godt føles lidt uoverskueligt. Derfor er jeg glad for at du har skrevet herind, og delt dine tanker.



Jeg har fjernet nogle af dine oplysninger fra dit spørgsmål, da I der skriver ind til Mindhelpers brevkasse, skal kunne være anonyme. Det håber jeg er OK med dig.



Hiv fat i en studievejleder



Du skriver og spørger, om du kan starte i 2g på et andet handelsgymnasium i den nye by, du skal flytte til. Det giver god mening, at du kan blive i tvivl om, hvordan det kommer til at foregå i forhold til skoleskift, nu når du skal flytte i 2022. For sommetider kan det være svært helt at regne ud, hvor man kan finde svar på sine spørgsmål. Men jeg tænker, at et godt sted du kan henvende dig, er hos studievejlederen på dit gymnasium.



Studievejlederens arbejde er nemlig at hjælpe de studerende med at finde hoved og hale i praktiske ting, der omhandler uddannelse. Så din studievejleder bør kunne hjælpe dig med at finde ud af, hvad dine muligheder er for at skrifte handelsgymnasium. Jeg tror, at der er mange, der har været i en lignende situation. Derfor tænker jeg næsten, at det må være muligt at kunne finde en løsning, hvor du kan flytte over på et nyt gymnasium og starte i 2g.



Tal med dine forældre



Jeg kommer også til at tænke på, om du har snakket med dine forældre omkring, hvad du gør med gymnasiet, når du skal flytte. Ellers kunne det måske være en god ide at gøre det? For ens forældre vil ofte gerne hjælpe en, hvis der er nogle ting man går og er i tvivl om. Og måske kan de hjælpe dig med at finde ud af, hvordan du kan finde svar på dine spørgsmål.



Selvom jeg ikke kunne give dig direkte svar på, om du kan flytte handelsgymnasium, så håber jeg alligevel, at der er noget i mit svar du har kunne bruge. Og så krydser jeg fingre for, at du kan komme til at starte i 2g på et gymnasium, i den by du flytter til.
Hvorfor svare i ikke på alle de spørgsmål der bliver stillet?
Kategori: Generelt
Alder: 20
Dato: 2021-10-06T13:30:25.000Z

Sp\u00f8rgsm\u00e5l:
Hvorfor svare i ikke på alle de spørgsmål der bliver stillet?

Svar:
Som udgangspunkt svare vi på alle spørgsmål, der bliver sendt ind i Mindhelpers brevkasse, i løbet af 10 dage. Så hvis du ikke har fået svar på et spørgsmål, er der sket en fejl. Det er vi meget kede af hvis der er. Jeg kan ikke se, at der ligger nogle ubesvarede spørgsmål i brevkassen, men nogle gange kan der ske en teknisk fejl, der gør at et spørgsmål forsvinder. 



Da alle der skriver ind i brevkassen er anonyme, kan jeg ikke se, hvilket spørgsmål du har sendt ind. Så hvis der er gået mere end 10 dage, må du meget gerne skrive herind igen, for selvfølgelig skal man have svar på sit spørgsmål, når man skriver ind til brevkassen.Jeg håber mit svar har kunne hjælpe dig, så du snart kan få svar på dit spørgsmål.